cyanic-selkie/wikianc huggingface dataset:
Старогрчки театар
Функции на маската
Во голем театар од отворен тип, како на пример Театарот на Дионис во Атина, класичните маски можеле да го доловат лицето на ликот поблиску до публиката, посебно штом тие имале нагласени и претерани одлики и изрази на лицето. Тие овозможувале глумецот да се појавува еднаш и повеќепати во неколку различни улоги, па оттука спречувале публиката да го идентификува глумецот со еден специфичен лик. Нивните варијации и помагале да публиката да разликува пол, возраст и социјален статус, со цел да открие промена во појавата на одреден лик т.е. Едип после сопственото ослепување Единствени маски исто така биле создавани за посебни карактери и настани во претставатаБесните во Есхилус’ Евменид и Пентеус и Кадмис во ''Бахае' на Еврипид’. Понесена од хорот, маската создавала чувство на единство и униформираност, додека претставувала повеќегласни личности или единствен организам и истовремена охрабрена взаемна зависност и извнредна чувствителност помеѓу секој поединец во групата.
Други детали на костимите
Со цел да се играат женски улоги, глумците носеле „постернеда“ (дрвена структура однапред на градниот кош, за да ги имитираат женските гради) и „прогастреда“ однапред на стомакот.
Мелпомена е музата на трагедијата и често е прикажана како држи трагична маска и носи котурнус.Талија музата на комедијата и често се асоцира на маската за комедијата и комичните чорапи
Арапица
Арапица (Αράπιτσα) — река во Егејска Македонија која тече низ градот Негуш.
Неутрална теорија за молекуларната еволуција
Неутралната теорија за молекуларната еволуција е теорија која вели дека најголемиот број на мутации на молекуларно ниво имаат неутрален карактер во однос на природната селекција. Како последица на ова, голем дел од внатревидовата менливост или варијација (особено кај малите популации) се објаснува со случајниот дрифт на мутантните алели (кои се неутрални или делумно неутрални), а не со дејството на природната селекција.
Теоријата била разработена од страна на Мото Кимура при крајот на 1960-тите години. Теоријата на неутрална еволуција се согласува со фактот на постојаната честота на востановување на мутациите на молекуларно ниво, што дозволува, на пример, да се проценува времето на дивергирање на видовите.
Теоријата за неутрална еволуција не ја оспорува клучната улога на природната селекција во развитокот на живиот свет на Земјата. Се води дискусија за пропорцијата на мутации кои имаат адаптивно значење.
Создавање на теоријата
Изучувајќи го степенот на аминокиселински замени (супституции) во белковините, Кимура обратил внимание на несоодветството на податоците добиени и порано - Џон Холдејн: степенот на замена на геномот на потомството кај цицачите ја зголемила оценката на Холдејн за неколку стотици пати. Се покажало дека за да се одржи постојаната бројност на популацијата при истовремено зачувување на мутантните замени од страна на природната селекција, кои се појавуваат со таква висока честота (степен), секој родител би морал да остава околу 22 000 потомци.
Методот на електрофореза дозволил да се открие полиморфизмот на белковините. За 18 случајно избрани локуси од Drosophila pseudoobscura со средна хетерозиготност, која се однесува за даден локус, сочинувале 12 %, а процентот на полиморфни локуси бил 30 %. Според Франциско Ајала, во генофондот на природните популации од различните видови организми, полиморфни се 20-50 % од локусите. За објаснување на популациониот полиморфизам, Роналд Фишер разработил модел на балансирачката селекција основан на селективната предност на хетерозиготите. Во исто време нивото на хетерозиготност кај мнозинството организми се проценувал на околу 7-15 %. А бидејќи во популацијата има илјадници алели кои даваат полиморфни белковини, невозможно е да се утврди дали сите тие имаат адаптивна вредност. Во 1957 година, Холдејн покажал математички дека во популацијата не можат да се заменуваат истовремено повеќе од 12 гени со подобро адаптирани алели без нејзината репродуктивна бројност да опадне до нула.
Сите овие истражувања го поттикнале Кимура да мисли дека поголемиот дел од нуклеотидните супституции мораат да бидат селективно неутрални и фиксирани со случаен дрифт. Соодветните полиморфни алели во популацијата одржуваат рамнотежа меѓу мутацискиот притисок и случајната селекција. Сето ова било изложено од страна на Кимура во неговата прва публикација по неутрална еволуција, која била така наречена по неутралноста во однос на природната селекција. Понатаму се појавила цела низа на статии од Кимура, меѓу кои и соавторски, а и обопштувачка монографија.
Горнополско Градиште (Велмеј)
Горнополско Градиште — археолошко наоѓалиште во охридското село Велмеј, Општина Дебрца. Претставува утврдена населба од раниот среден век.
На околу 2,5 км воздушна линија југоисточно од селото, лево од меѓуселскиот пат Велмеј-Брежани и западно од Јаоречка Долина има висок рид со надморска височина од 1.018 м. На зарамнетиот врв на ридот се гледаат остатоци од бедем (особено на северната и источната страна) граден од камен и варов малтер, широк 1,25 м, а во внатрешноста има остатоци од основи на градби и растурен градежен материјал.
Во североисточниот дел од градиштето се раскопани остатоци од христијански сакрален објект со димензии од 9,50 × 5,50 м. Во близината се забележува и една четвртеста просторија (можеби водосклад) изделкана во карпа, со димензии од 3,5 × 3,5 м. По целиот простор од градиштето и по стрмните источни и јужни падини се среќаваат фрагменти од средновековна керамика, тули и покривни ќерамиди.
Наодите се чуваат во Заводот и музеј во Охрид.
Крис Хамилтон
Крис Хамилтон може да се однесува на следниве личности:
Марим ја...
Марим ја... е седмиот албум на новосадскиот кантавтор Ѓорѓе Балашевиќ. Албумот содржи 9 песни, меѓу кои хитовите Рингишпил, Олелоле, Слабо диваним Маџарски, насловната песна, Човек за кога се удала Буба Ердељан итн. Беше објавен во август 1991 година. објавено од Сараево Дискотон.
Интересни факти
Само неколку дена пред неговата смрт беше направена емисија која се занимаваше со песната Човек за кога се удала Буба Ердељан.
Притока
Притока е река или поток кој се влева во поголема „матична“ река. Притоката по дефиниција не се влева директно во езеро, море или океан. Притоките и матичната река играат улога на одвод на површинските води и подземни води во еден слив, носејќи ја водата кон морето или друга голема водна површина.
Устие е место кадешто се среќаваат две или повеќе водни површини, но зборот најчесто се употребува во контекст на притоки.
Обратна од притоката е растоката - река која скршнува од матичната во свој ракав и тече засебно. Тие најчесто се среќаваат кај речните делти.
Терминологија
Поимите „десна притока“ и „лева притока“ се употребуваат за положбата на притоката во однос на текот на матичната река, гледајќи низводно.
319 п.н.е.
319 п.н.е. — година според општоприфатениот календар. Тоа била 319. година пред новата ера, 319. од првиот милениум п.н.е., 19. од 4 век п.н.е. и последна од 310-тите п.н.е.
Притока
Подредување и броење
Во орографијата, притоките се подредуваат по редослед на текот, почнувајќи од онаа најблиску до изворот, за завршувајќи со онаа најблиску до речната делта. Според Штралеровиот редослед распоредот на притоките во хиерархија на притоки од „прв“, „втор“, „трет“ и „виш“ ред, со тоа што притоките од првиот ред се најмалите. На пример, една притока од втор ред има две или повеќе притоки од прв ред кои се соединуваат и ја сочинуваат притоката од втор ред.
319 п.н.е.
Други календари
Годината е броена од страна на различни народи, па се среќава во бројни други календари. Меѓу попознатите се вбројуваат: византискиот, асирскиот, еврејскиот, римскиот, кинескиот, будистичкиот и исламскиот.
Така, во византискиот календар, којшто времето го мери од создавањето на светот според Библијата, на 1 септември 5509 г. п.н.е. според продолжениот јулијански календар, истата трае во текот на 5189 и 5190 година. Според асирскиот календар, во којшто мерењето на времето започнува од 4750 г. п.н.е, кога се проценува дека бил изграден првиот храм во граот Асур, станува збор за 4431 година. Понатаму, во еврејскиот календар, којшто започнува на 1 септември 3760 г. п.н.е. според продолжениот јулијански календар или околу една година пред создавањето на светот според Евреите, годината се протега во текот на 3441 и 3442 еврејска година. Според календарот на Римјаните, којшто започнува од 753 г. п.н.е., кога браќата Ромул и Рем го основале градот Рим (познато и како Ab urbe condita), годината е избројана како 434.
Во рамките на кинескиот календар, пак, постојат две поделени мислења за почетокот на броењето на годините: едни сметаат дека тоа е 61 година од владеењето на легендарниот Жолт цар или 2637 г. п.н.е.; додека други сметаат дека за почеток треба да се земе годината кога Жолтиот цар станал владетел, т.е. 2697 г. п.н.е. На тој начин, според првото гледиште, 319 година се протега во 2317 и 2318, додека според второто гледиште, годината трае во текот на 2377 и 2378 кинеска година. Будистичкиот календар започнува да го мери времето од 543 г. п.н.е., година во којашто се смета дека Буда достигнал состојба на нирвана, и годината ја брои како 224. Според исламскиот календар, во којшто мерењето на времето започнува со 622 година, т.е. годината на пребегнувањето на пророкот Мухамед од Мека во Медина (позната и како хиџра), годината се протега во текот на 969 и 968 исламска година пред хиџра.
Ромска музика
Ромската музика (честопати се нарекува Циганска или Циганска музика, што понекогаш се смета за погрден израз)     е музиката на ромскиот народ, кој потекнува од северна Индија, но денес претежно живее во Европа.
Во историјата биле номадски народ, а сега има голем број Роми со стално живеалиште. Ромите долго време се сметале за забавувачи и занаетчии. На многу од местата каде живеат Ромите, тие станале познати како музичари. Поради тоа што патувале на големи растојанија, кај нив може да се забележат мноштво влијанија од: византиски, грчки, арапски, индиски, персиски, турски, словенски, романски, германски, холандски, француски, шпански, па дури и еврејски музички форми.
Квинтесенцијалното шпанско фламенко е во многу голема мера музика (и танц, или навистина култура) на ромскиот народ во Андалузија.
Освен ромската музика за локална употреба, во Источна Европа се создава посебна ромска музика за целите на обезбедување забавува за прославите. Оваа музика ги црпела своите теми од унгарски, романски, руски и други извори. Подоцна таа станала популарна во Западна Европа, каде што биле активни многу ромски оркестри, кои свиреле софистицирани мелодии од источноевропско потекло. Највлијателен ромски музичар најверојатно бил Џанго Рајнхард (1910-1953).
Оригинална ромска музика
Оригиналните ромски народни песни, кои не потекнуваат од земјите во кои живеат Ромите, се релативно ретки. Оваа конкретна народна музика е главно вокална и се состои од бавни песни и брзи мелодии кои можат да бидат придружени со танцување. Брзите мелодии се придружени со удирање (кликање) со јазик, ракоплескање, басови со устата, удирање со дрвени лажици и други техники.
Постојат пет главни компоненти што може да се пронајдат во ромската музика на различни територии. Првата компонента е употреба на три гласови или делови: мелодиска линија, терца и квинта преку вокализација или инструменти. Втората компонента е синкопа, каде што музиката започнува веднаш по ритмот, додека се одржува постојан ритам. Третата компонента е всушност свирење на музиката во различни фрази, што значи дека влезот и излезот на различни музички теми се чувствуваат во различно време во текот на една песна или преку ритамот или инструментите. Четвртата компонента е хармонијата, каде што се користи понизок акорд наместо повисок акорд. Последната компонента е пеењето, каде што се потенцираат природните вокални способности.
Развојот на ромската музика датира од свирењето на инструменти како што се лаути кон крајот на 1400-тите во Унгарија и Италија. Ромите имале и настапи со не-Ромите како забавувачи во кој било аспект на изведбата. На крајот, со зголемениот замав на организираната религија, перформансите станале помалку нагласени и понекогаш забранети за неромското население, па Ромите ги пополниле сите професионални забавни места. Тие исто така настапувале на настани како што се свадби, крштевки, погреби и обрежувања. Бидејќи не постои една национална држава за Ромите, тие често биле принудувани да создадат свои простори за живеење во земјите што ги населиле. Музичките и културните влијанија биле земени од земјите каде што живееле и биле инкорпорирани во нивната сопствена музика, како што се инструментите, јазиците и темата на самата музика. Во некои песни е вклучен ромскиот јазик.
Музика поврзана со земја
Поголемиот дел од ромската музика се заснова на народната музика во земјите низ што поминале или пак каде се населиле Ромите. Локалната музика е усвоена и изведена - обично инструментална - и, полека, трансформирана во ромските стилови, кои обично се посложени од оригиналните стилови. За возврат, ромската музика имала големо влијание врз локалната музика. Меѓу нив, унгарските верзии станале најпознати, иако има и примери од ромската музика во други земји.
Шпанија
Ромскиот народ во Шпанија (Хитанос) има значително придонесено за андалузиската музичка традиција позната како фламенко. Иако не е, стриктно кажано, ромска музика, Фламенкото е тесно поврзано со оваа етничка припадност и значителен дел од познатите уметници на фламенко се Хитанос.
Бугарија
Поради значителниот број на ромско население во Бугарија, музиката на оваа етничка група е многу популарна. Музика од чалгамата свират и ромски музичари во Бугарија.
Романија
Лаутарите биле традиционални ромски музичари и свиреле на разни настани (свадби, погреби, итн.)
Mанеле е жанр кој е многу популарен во Романија и исто така е поддржан и од ромски етнички музичари.
Русија
Цигански хор во Русија бил Циганскиот хор Соколовски.
Во 1931 година, во Москва бил основан јавен ромски театар, наречен Ромен театар, кој вклучува ромска музика и танц во театарските претстави.
Турција
Ромите се познати низ цела Турција по своето музицирање. Нивната урбана музика донела примеси од класичната турска музика во јавноста преку меаните или таверните. Овој тип на фасилна музика (стил, кој не треба да се меша со фасилната форма на класична турска музика), заедно со храна и алкохолни пијалоци, честопати е поврзан со поткласата на турското општество, иако може да се најде и во “поугледните“ институции во модерното време.
Ромите, исто така, влијаеле на самиот фасил. Се свирела во музички сали, а музиката за танцување (oyun havası) која треба да биде на крајот од секој фасал, е вклучена во отомански раки или мотиви за стомачен танц. Ритмичкото остинато што ја придружува инструменталната импровизација (ритимли таксим) за стомачен танц е паралелно со оној на класичната газела, вокална импровизација во слободен ритам со ритмичка придружба. Популарни музички инструменти во овој вид фасил се кларинет, виолина, канун и дарбука. Кларинетистот Мустафа Кандирали е добро познат музичар на фасил.
Балканот
Типичен вид на ромска музика познат како талава. Талава потекнува од ромското малцинство на Косово во 90-тите години на минатиот век. Жанрот на талава подоцна бил усвоен меѓу групата Ашкали. Талава е вообичаен жанр во Албанија. Овој жанр има влијанија од други музички жанрови како што се грчките (скиладико) и бугарските (чалга) влијанија. Исто така, се споил и со турската (арабеска), арапската (арапска поп-музика), српската (турбо-фолк) и албанската музика.
Унгарија
Оркестарот и фолклорниот ансамбл Рајко е познат по зачувувањето на унгарската ромска музика, танц и костумска култура од 1952 година. Во нивната работа се гледаат традициите на старите ромски генерации. Нивните настапи може да се видат на голем број места, меѓу кои е и Дунавската палата во Будимпешта во текот на сезоната помеѓу 1 мај и 31 октомври.
Друга забележителна ромска музичка формација е Андо Дром. Основана од Џени Зиго во 1993 година, фондацијата Андо Дром служела за промовирање на ромската уметност, охрабрување на младите таленти и да им овозможи на Ромите да се сретнат со сопствената култура во заедницата, преку продукциите на групата Андо Дром која, меѓу другото, е група која е пионер во реинтерпретацијата на ромската музика и танц. Нивната музика е современа. Покрај автентичните ромски народни песни, тие свират вид на урбана ромска музика што ја прикажува денешната реалност на заедницата. Тие избегнуваат да прават реконструкција на начините кои ги применувале старите музичари и пејачи или нивниот стил.
Традиционално, постојат два вида на ромска музика: едниот е изведен за не-ромска публика, а другиот е создаден во ромската заедница. Музиката што се изведува за надворешните лица се нарекува „циганска музика“, што е разговорно име кое доаѓа од Ференц Лист. Музиката што ја свират меѓу себе ја нарекуваат „народна музика“.
Иако ромските музичари во Унгарија биле споменувани во книгите уште од 15 век, музичарството како професија не станало широко распространето кај Ромите сè до втората половина на 18 век. Ромите започнале да развиваат етничка музичка култура во 1970-тите и добиле статус на национално малцинство во Унгарија. Двајца познати ромски музичари од 18 век биле Михали Барна и Пана Цинка. Пана Цинка имала две виолини („прим“ и „контра“), цимбал и контрабас.
На почетокот на 19 век, ромските музичари станале претставници на националната музика. За време на Унгарската револуција од 1848 година во Унгарија, циганските бендови свиреле своја музика за војниците пред и по битката за да ги охрабрат и забавуваат. По војната, државата високо ги почитувала овие музичари. Циганската музика станала симбол на посакуваната слобода. Новиот жанр наречен маѓар нота еволуирал околу средината на векот. Композиторите од тоа време повеќе сакале да звучат како западноевропската музика и ја проширувале народната форма и усвојувале некои елементи од западниот стил. Овој жанр го изведувале и ромски музичари, со што започна да се означува и како „циганска музика“. Најпознат ромски композитор во овој век бил Писта Данко (1858-1903).
Западна Европа
Софистицираната музика на ромските оркестри што ја посетиле Западна Европа станала популарна во втората половина на 19-тиот век и го доживеала својот најславен период од дваесеттите години наваму до околу 1960 година, иако оваа музика останува популарна и денес. Турите на рајко-оркестри - со млади ромски музичари - значително ја зголемиле нејзината популарност. Момчињата рајко биле и пријатни и виртуозни - комбинација што ја маѓепсала јавноста.
Цимбалот, кој бил непознат за западната публика, го додал својот карактеристичен звук на виолините свирени во ромски стил. Ромски виртуоз како Бела Бабаи, Тогаш станале познати Лајос Верес, многубројните членови на семејството Лакатос и други. Во денешно време, имињата на Роби Лакатос, Буфо Сандор и Шандор Јарока сè уште се познати имиња на западните познавачи на овој вид музика.
Западната јавност го сметала овој жанр како пандан на другата музика поврзана со Ромите: Цигански џез. Тие го сметале за типичен цигански стил: убав примерок на ромската култура. На нивните западноевропски јазици тие го означувале како „Циганска музика“, „Музика цигане“, „Цигеунермусик“ итн.
Артур Теате
Артур Николас Теате (роден на 25 мај 2000 година) е белгиски професионален фудбалер кој игра како дефанзивец за француска Лига 1 во клубот Рен и репрезентацијата на Белгија.
Раните години
Теати играл младински фудбал за Алијанса Мелен-Мишеру, Еупен, Генк и Стандард Лиеж. До достигнувањето на нивото до 14 години играл како напаѓач во Еупен. Во Генк, тој бил репозициониран како лево крило по доаѓањето на нов играч, по што се преселил на позицијата лев бек, а потоа и центар. За време на неговиот престој во младинската академија на Генк, неговата иднина на моменти изгледала неизвесна и била опишана како физички тежок, но не секогаш префинета.
По три години играње за младинските тимови на Генк, тој се приклучил на Стандард Лиеж каде што исто така се борел со редовниот играч од средниот ред Дамјан Павловиќ кој играл како лев бек во младинскиот тим за да го замени Теате. Наскоро се вратил во Генк, каде што тренирал со првиот тим за време на претсезоната 2019-2020 под тренерот Феличе Мацу. По ова, сепак, Теате не успеал да направи рез и бил деградиран и ставен како резервен играч. Тој се вратил во ФК Стандард во 2019 година, но едвај една година по неговото враќање, Стандард повторно го напуштил.
Остенде
Во летото 2020 година, Теате не гледал некој поголем успех во Стандард Лиеж, по што му било понудено пробно играње со белгискиот клуб од прва дивизија А ФК Остенде. По една недела вежбање со првиот тим, тој успеал да го убеди германскиот тренер Александар Блесин во неговите способности. Блесин главно ја забележал неговата експлозивност и моќ, идеални за неговата висока линија со пет играчи и тактиката на Гегенпресинг. Претходно, Теате не можел да ги убеди Ломел или Лирс Кемпензонен за време на судењата.
Во јули 2020 година, тој потпишал тригодишен договор со опција со ФК Остенде. Теате го имал своето деби на 10 август 2020 година во белгиската прва дивизија А против Бершот, настапувајќи во стартниот состав. Заедно со Антон Танге прераснал во постојано централно бековско дуо во одбраната на Остенде. На 4 октомври 2020 година, тој го постигнал својот прв професионален гол, со глава на центаршут против Ројал Ексел Мускрон, ставајќи го неговиот тим во добра позиција пред нивната победа од 3–0.
За време на зимскиот трансфер период од сезоната 2020-21, во ФК Остенде добил понуда за Теате од 5 милиони евра од италијанскиот клуб од Серија А, Болоња, но белгискиот крајбрежен клуб одби. Во својата прва сезона во Остенде, тој успеал да се квалификува за европски плеј-оф, но на крајот пропуштил. Тој пропуштил само еден натпревар поради суспензија и четири натпревари поради повреда, играјќи ги во целост останатите 27 натпревари.
Во сезоната 2021-2022, Tеате не се појавил во текот на првите два натпревари во очекување на евентуален трансфер. На третиот натпревар од сезоната, тој се вратил во стартниот состав против Гент. На 22 август 2021 година, тој добил црвен картон на неговиот последен натпревар за Остенде против неговиот поранешен клуб Стандард. Теате за Остенде одиграл вкупно 40 официјални натпревари на кои постигнал само пет гола.
Болоња
На 26 август 2021 година, Теате потпишал договор со клубот од Серија А, Болоња, на првична сезонска позајмица, со последователна обврска за купување.
На 18 септември 2021 година, Теате го направил своето деби во Болоња против бранителот на титулата Интер Милан на четвртиот натпревар од сезоната. Теате влегол како замена во 74. минута заостанување од 6-0 и погодил со глава за конечниот резултат 6-1 дванаесет минути подоцна. Болоња ја започнала сезоната со одбрана од четворица, но откако примила дванаесет гола во три натпревари, тренерот Синиша Михајловиќ го започнал натпреварот против Лацио на 3 октомври со петмина позади со Теате како лев среден бек. Ова беше и негов прв старт за клубот. Теате придонел со асистенција и гол во победата од 3-0.
Теате импресионирал за време на неговата сезона во Болоња, правејќи 31 лигашки настап во кои постигнал два гола и направил една асистенција.
Рен
На 29 јули 2022 година, Теате му се приклучил на клубот од Лига 1 Рен на четиригодишен договор, за пријавена сума од 20 милиони евра, што го направил најскапиот белгиски дефанзивец досега, над трансферот на Томас Вермален во 2014 година од Арсенал во Барселона за 19 милиони евра. Теате требал да го наследи Најеф Агуерд кој заминал во Вест Хем Јунајтед.
На првиот натпревар од сезоната 2022–23 Лига 1, Теате го направил своето деби во Рен во почетниот состав против Лориен. Тој си постигнал автогол во 65. минута, кој се покажал како решавачки во негативата од 1-0. На 21 август, Теате го постигнал својот прв гол за клубот против Ајачио, дал гол со глава за победникот од 2-1. Тој, исто така, постигнал гол во своето европско деби со удар од далечина против АЕК Ларнака во групната фаза на УЕФА Лига Европа, бидејќи Рен победил на натпреварот со 2–1.
Меѓународна кариера
Тој го добил својот прв повик во сениорскиот тим на Белгија за финалето на Лигата на нации на УЕФА во 2021 година.
Тој го направил своето деби на 16 ноември 2021 година во квалификациите за Светското првенство против Велс.
Градови во Малта
Република Малта, како една од најмалите европски држави, има само едностепена поделба на 68 општини, од који 11 имаат статус на град. Всушност, државата е мала и многу густо населена (над 1000 жит/км2), па во неа има едно големо урбано подрачје со средиште во главниот град Ла Валета, во кој живее 80% од населението во државата.
Статус на град
Статусот на град на Малта не е поврзан со неговата големина, туку со неговото историско значење. Повеќето градови ги сочувале границите од минатите векови, па многу нивни предградија се поголеми од нив самите. На пример, најголемата населба (и општина) на Малта е Биркиркара, која нема статус на град. Таа е приближно трипати поголема од блиската Валета, која останала во средновековните ѕидини.
Мајкл Сторер
Мајкл Сторер (Michael Storer; р. ) — австралиски професионален друмски велосипедист, кој вози за UCI World Tour екипата.
Кариера
Во август 2018 година бил именуван во почетниот состав за Вуелта а Еспања. Исто така, настапил на Вуелта а Еспања 2019 и на Вуелта а Еспања 2020.
Возел на Џиро првпат во неговата кариера во 2021 година. Завршил на 31. место додека возел како поддршка за Ромен Барде, кој завршил седми во генералниот пласман.
Во текот на Вуелта а Еспања 2021, Сторер освоил прва етапа на некоја голема трка во неговата кариера на седмата етапа и потоа повторно победил на десеттата етапа. Со ова тој станал само втор Австралиец, по Мајкл Метјус, кој освоил повеќе етапи на Вуелта. На седмата етапа и потоа повторно на етапата 18, кога нападнал сам на околу 70 километри пред да биде достигнат на завршното искачување, ја освоил наградата за борбеност на етапата. Со неговиот напад на етапата 18 го преземал и водството во планинскиот пласман и ја задржал маичката додека не завршила трката.
Сторер станал дел од француската екипа во јануари 2022 година.
Стргач
Стргач (Стъргач, Κουλάτα) — планина на границата меѓу Пиринска и Егејска Македонија, денес во Бугарија и Грција. Претставува најниската планина во Рилско-родопскиот Масив.
Местоположба, граници, големина
Планината се протега на југ од Пирин, од кој е одделена со долината на Матница (десна притока на Места). На запад се поврзува со планината Славјанка (Алиботуш) преку седлото Падарчовица или Панаирска Ливада (720 м), а на исток преку седлото Митницата — со Бесленски Рид. На югозапад долината на река Ватитопу я отделя от планината Црна Гора, а на југоисток долината на река Милоревма — од планината Драмски Боздаг. На југ, падините Стргач се спуштаат стрмно кон Лиско-зрновската Котлина. Планината е долга околу 15, а широка 10 км. Поголемиот дел од неа се наоѓа на грчка територија. На бугарска страна, зафаќа, односно околу 40% од вкупната површина.
Релјеф, геолошка градба
Со заоблените контури и слабо разгрането било, Стргач е смалена копија на соседната планина Славјанка. Највисока точка е истоимениот врв Стргач (1270 м) и се наоѓа на грчка страна (познат и како Кулата или Странгац), на 1 км јужно од границата. На бугарска територија, највисок е Асанов Врв (1217,7 м).
Стргач претставува хорст составен од метаморфни карпи од мермер, гнајс, лискунести шкрилци. По помали повшини се среќаваат и гранитот и кварцот.
Клима, почва, флора и фауна
Поради близината на Егејското Море, климата е преодна средоземна. Најмногу врнежи, претежно од дожд, има во есен и зима. Снежната покривка речиси не се задржува. Почвата е претежно од црвеникавиот шумски вид, а во највисоките делови се среќава и кафеава шумска и ренѕинска почва.
Населени места
Самата планина не е населена, но на подножјата на бугарска и грчка страна има 1 град и 5 села. ) и Нова Ловча;
Виктор Хрјапа
Виктор Хрјапа (руски: Виктор Владимирович Хряпа, роден на во ) — руски кошаркар кој во моментот настапува за екипата на КК ЦСКА Москва на позиција крилен центар.
Својата кариера ја започнал во 1999 година во КК Химки, а во 2001 година преминал во Автодор. Следната 2002 преминал во ЦСКА со кој тим го освоил на двапати руската суперлига во 2003 и 2004 година. На драфтот на НБА бил избран во вториот круг од страна на Љу Џерси Нетс, а по ова тој бил разменет во Портланд. Во 2007 година бил разменет и потпишал за Чикаго Булс. Во 2008 Чикаго го раскинал неговиот договор и тој станал слободен играч.
Во враќањето од САД, тој потпишал со ЦСКА со кој во 2008 ја освоил руската суперлига и Евролигата.
NGC 3753
NGC 3753 — спирална галаксија во соѕвездието Лав, заведена во Новиот општ каталог на длабоконебесни тела.
Објектот бил предмет и на други истражувања, па освен како NGC 3753 се споменува и како UGC 6602, MCG 4-28-10, CGCG 127-12, VV 282, Arp 320, HCG 57A, Copeland septet.
Откривање
Објектот е откриен на 9 февруари 1874 година од страна на Ралф Коупленд, со помош на рефлекторски телескоп, чијашто леќа имала пречник од 72 см.
Податоци од набљудување
Според морфолошката класификација на галаксиите, NGC 3753 е од видот Sab. Видливиот сјај со голо око изнесува 13,7 m, а оној во рамките на интервалот од минималната до максималната честота 14,5 m, додека површинскиот сјај изнесува 13,4 m/лм2. NGC 3753 има привидни димензии од 1,7' х 0,5'.
Астрономски податоци
Објектот е од епохата Ј2000.0. Положбениот агол на објектот е во износ од 117°.
Други поделби
Проучување на NGC 3753 е вршено од повеќе истражувачи, па поради тоа е вклучен и во други познати збирки според различн критериуми на поделба. Така, во Каталогот на најважните галаксии (PGC), објектот се среќава со ознаката 36016. Во рамките на атласот на длабокото небо, Уранометрија 2000.00, објектот припаѓа на групата означена со бројот 147; додека во Каталогот на основни ѕвезди (GSC) е групиран под бројот 1440. Објектот е забележан и во фотографското истражување спроведено од Паломарската опсерваторија во 1958 година, каде што се споменува во групата под број 103.
Жилиој (округ)
Жилиој е округ на покраината Атирау во Казахстан. Административен центар на округот е градот Кулсари.
Фудбалска репрезентација на Чиле
Фудбалската репрезентација на Чиле го претставува Чиле на меѓународните фудбалски натпреварувања и е под контрола на Фудбалската федерација на Чиле која е основана во 1895 година. Репрезентацијата е позната како La Roja („црвените“). Чиле досега настапил на девет Светски првенства и биле домаќини на Светското првенство 1962 каде што завршиле на третото место, што до денес е нивниот најдобар пласман на турнирот.
Чиле ја освоил својата прва титула на Копа Америка, на изданието во 2015 на кое биле домаќини, победувајќи ја Аргентина во финалето. Следната година, тие успешно ја одбраниле титулата совладувајќи ја повторно Аргентина во финалето на Копа Америка Сентенарио во САД. Претходно, најголемиот успех на Чиле на Копа Америка било второто место кое го освоујувале во четири наврати.
Список на реки во Полска
Ова е список на позначајните реки кои течат низ Полска, било целосно или делумно. Тука се подредени по должина.
Селце (Велмеј)
Селце — археолошко наоѓалиште во охридското село Велмеј, Општина Дебрца. Претставува населба од развиениот среден век.
На просторот на превојот меѓу Велмешкото Градиште јужно и планината Близна северно, оддалечен 2 км воздушна линија североисточно од селото, се забележуваат повеќе грамади камења и урнатини од ѕидови.
Лазар Комарчиќ
Лазар Комарчиќ (9 јануари 1839 – 9 јануари 1909 година) бил српски пионер на научно-фантастичен писател кој денес има големо влијание врз книжевната авангарда и на надреализмот. Тој беше романописец, драматург и најпознат по неговото длабоко влијание врз она што подоцна ќе стане литературен жанр на научна фантастика и криминалистички романи. Тој беше најчитаниот автор во втората половина на деветнаесеттиот и крајот на векот, според литературниот критичар Јован Скерлиќ. За жал, пишувањето на научна фантастика и криминалистички роман на почетокот на 20 век не се сметаше за книжевна потрага и како што минуваше времето тој беше заборавен до 1970-тите кога неговите дела беа оживеани. Тој беше современик на Жил Верн, Камил Фламарион и Х.Г. Велс.
Биографија
Лазар Комарчиќ е роден во малото село Комартица, во близина на градот Пљевља, Црна Гора (тогаш дел од Отоманската империја), на деветти јануари 1839 година, во семејството на Миленко и Спасенија Коморица од Горња Маоча во североисточна Босна. Турците го убиле вујкото на Лазар, а Миленко (таткото на Лазар) се одмаздил. Бил фатен и затворен во Пљевља. Откако Миленко избегал, ги зел сопругата и децата и се преселил со роднините во Ваљево. Во тоа време семејството го сменило презимето во Комарчиќ. Во Ваљево Лазар тргнал на училиште, но неговите родители набрзо починале. Се преселил во Белград каде што студирал на Универзитетот во Белград.
Кошарка на Летните олимписки игри 1996
Кошарката на Летните олимписки игри 1996 — официјален кошаркарски турнир на Олимписките игри. Турнирот се одржал во Атланта, САД и тоа во машка и во женска конкуренција.
Лазар Комарчиќ
Биографија
Дефинитивен инцидент во животот на Комарчиќ беше турското бомбардирање на Белград во 1862 година, кое го остави без три прсти. Инцидентот избувна кај Чукур чешма кога тинејџерот Саво Петковиќ, кој се обидуваше да дојде до вода кај фонтаната, беше застрелан и убиен од турски војник што ги разбесни граѓаните на Белград и избувна во голем конфликт меѓу Србите и Турците. окупаторските сили. Белград потоа беше бомбардиран од Калемегдан. За време на тоа бомбардирање на турската артилерија од тврдината Калимегдан, Комарчиќ на дваесет и три години се задржал заедно со останатите српски востаници. Во негова близина експлодирала турска граната поради што изгубил три прста од десната рака. Она што стана познато како конфликтот со фонтаната Чукур предизвика интервенција на европските сили и Турците набрзо беа протерани од Белград.
Откако ја добил таа рана, Комарчиќ решил да се занимава со настава и оттогаш па наваму пишувањето го направил негова главна работа.
За да и помогне на својата сестра, тој отишол во Црна Бара да ја купи и преземе нејзината работа. По три-четири години како кафанџија, тој се вратил во Белград и ја започнал својата литературна кариера со написи во локалното списание „Србија“. Пишуваше и за „Збор“. Осум негови романи беа објавени во време кога Жил Верн, Камил Фламарион и Х.Г. Велс самостојно работеа на истиот жанр. Неговиот најпопуларен роман „Једна угашена звезда“ (Една згасната ѕвезда) е под силно влијание на спиритизмот. Комарчиќ, како и повеќето писатели од неговата генерација, бил под влијание на Руфина Ноегерат (1821-1908), познатата финска спиритистка која во нејзино време била позната како „ Боне Маман“.
Пред војната во 1876 година, Комарчиќ зазема водечко место меѓу најрадикалните српски политичари како противник на „опортунистите“ кои ја продолжија политиката на Светозар Марковиќ. Во 1875 година станал уредник на „Збор“ и работел со различен успех за да се изврши ревизија на казните донесени на т.н. социјалисти.
Описните моќи на Комарчиќ беа од највисок ред, а неговиот стил, чист од сите наклонетости и украси, е со единствена сила и еластичност. Со сите негови ограничувања, тој беше оригинален генијалец каков што Србија произведе на крајот на векот.
Починал во Белград на деветти јануари 1909 година.
Работи
Позицијата на Лазар Комарчиќ во српската литература е единствена. Немаше ништо слично на неговиот тип на роман пред неговото време. Комарчиќ го напишал првиот модерен српски научно-фантастичен роман „ Једна угашена звезда “ во 1902 година, и во соработка со Драгутин Илиќ, драмата со наслов „ Милион години од сега, 1888 година). Интересно е што првата научно-фантастична драма на оваа планета била изведена во Белград и објавена во списанието Коло во 1889 година. И романот и драмата сега се сметаат за основа на српската научно-фантастична литература, со окултни влијанија. Исто така, Комарчиќ напиша такви популарни романи како што се:
Наследство
Неговиот придонес во жанрот како писател, заедно со романописците Жил Верн и Х.Г. Велс, тој е една личност во Србија која понекогаш се нарекува „Татко на научната фантастика“. Во негова чест, се доделуваат награди на авторите на најдоброто научно фантастичко дело на „Друштвото љубителна фанатска „Лазар Комарчиќ“. Овој белградски научно-фантастичен фан клуб „Лазар Комарчиќ“ и денеска продолжува да го одржува своето име.
Дол и Ем
Дол и Ем — британска телевизиска серија создадена од Емили Мортимер и Дол Велс, кои се и главните ликови во неа. Првите шест епизоди од првата сезона премиерно беа прикажани на телевизијата Скај ливинг на 18 февруари 2014 година, а на ХБО (HBO), серијата беше премиерно прикажана на 19 март 2014 година. На 16 октомври 2014 година, Скај Ливинг официјално потврди дека серијата ќе добие и втора сезона која што беше премиерно емитувана на 3 јуни 2015 година. Во Македонија, Дол и Ем беше премиерно прикажана на телевизија Телма.
Синопсис
Во серијата станува збор за девојка по име Ем чија професија е глумата. Нејзината најдобра пријателка Дол, ќе и стане личен асистент откако таа ќе одлучи да глуми во филм. Работата и обврските ќе го доведат на испит нивното пријателство.
Епизоди
Сезона 1 (2014)
Сезона 2 (2015)
Фибоначиева низа
Фибоначиева низа е математичка низа на броеви која се применува во многу физички, хемиски и биолошки појави. Името го добила по италијанскиот математичар Леонардо Фибоначи. Оваа низа претставува низа на броеви во која збирот на двата претходни броеви ја дава вредноста на наредниот број (т.е член на низата). Низата почнува со 0 и 1.
f_0=0 f_1=f_1
NGC 6110
NGC 6110 — спирална галаксија во соѕвездието Северна Круна, заведена во Новиот општ каталог на длабоконебесни тела.
Објектот бил предмет и на други истражувања, па освен како NGC 6110 се споменува и како CGCG 196-27, KUG 1615+352C.
Откривање
Објектот е откриен на 10 јули 1880 година од страна на Едуар Жан Мари Стефан, со помош на рефлекторски телескоп, чијашто леќа имала пречник од 31,5 см.
Податоци од набљудување
Според морфолошката класификација на галаксиите, NGC 6110 е од видот Sab. Видливиот сјај со голо око изнесува 14,8 m, а оној во рамките на интервалот од минималната до максималната честота 15,6 m, додека површинскиот сјај изнесува 12,8 m/лм2. NGC 6110 има привидни димензии од 0,6' х 0,3'.
Астрономски податоци
Објектот е од епохата Ј2000.0. Неговата ректасцензија, односно аголот измерен меѓу еклиптиката и небесниот екватор со теме во пролетната точка, изнесува 16 ч 17 м 43,9 с, а неговата деклинација, односно висината на лакот на тој агол, +35° 5' 15"". Положбениот агол на објектот е во износ од 105°.
Други поделби
Проучување на NGC 6110 е вршено од повеќе истражувачи, па поради тоа е вклучен и во други познати збирки според различн критериуми на поделба. Така, во Каталогот на најважните галаксии (PGC), објектот се среќава со ознаката 57751. Во рамките на атласот на длабокото небо, Уранометрија 2000.00, објектот припаѓа на групата означена со бројот 113; додека во Каталогот на основни ѕвезди (GSC) е групиран под бројот 2586. Објектот е забележан и во фотографското истражување спроведено од Паломарската опсерваторија во 1958 година, каде што се споменува во групата под број 1093.
320 п.н.е.
320 п.н.е. — година според општоприфатениот календар. Тоа била 320. година пред новата ера, 320. од првиот милениум п.н.е., 20. од 4 век п.н.е. и прва од 320-тите п.н.е.
Други календари
Во рамките на кинескиот календар, пак, постојат две поделени мислења за почетокот на броењето на годините: едни сметаат дека тоа е 61 година од владеењето на легендарниот Жолт цар или 2637 г. п.н.е.; додека други сметаат дека за почеток треба да се земе годината кога Жолтиот цар станал владетел, т.е. 2697 г. п.н.е. На тој начин, според првото гледиште, 320 година се протега во 2316 и 2317, додека според второто гледиште, годината трае во текот на 2376 и 2377 кинеска година. Будистичкиот календар започнува да го мери времето од 543 г. п.н.е., година во којашто се смета дека Буда достигнал состојба на нирвана, и годината ја брои како 223. Според исламскиот календар, во којшто мерењето на времето започнува со 622 година, т.е. годината на пребегнувањето на пророкот Мухамед од Мека во Медина (позната и како хиџра), годината се протега во текот на 970 и 969 исламска година пред хиџра.
Ромска опатија
Ромска опатија (шведски:Roma kloster) е уништена цистерцијанска опатија и круна во Рома, на шведскиот остров Готланд. Опатијата била изградена во 12 век. По реформацијата, нејзината земја била конфискувана од страна на круната и последователно претворена во кралски имот. Освен разурнатата црква, имотот вклучувал и куќа изградена во 1733 година за крунскиот имот, позната на шведски како Ромски кралски имот. Маноријалниот културен пејзаж со авении и големи полиња што ја опкружувале разурнатата црква и имотот бил уникатен на Готланд.
Историја
Ромската опатија се наоѓа во област со стари културни традиции. Работата за целиот Готланд се наоѓала на оваа стратешка локација на средината на островите, веројатно уште во ерата на Викинзите. Обично во текот на средниот век, опатиите како Ромите биле основани на земјиште донирано од аристократијата на сопственици на земјиште, а отсуството на таква група на Готланд можело да ја објасни локацијата на опатијата. Земјиштето околу објектот била заедничка сопственост и затоа можело да се користи за основање опатија. Опатијата била основана во 1164 година од цистерциски монаси од опатијата Нидала во Смоланд на копното на Шведска. Неговото име на латински било Sancta Maria de Gutnalia. На крајот, опатијата се зголемила во важност и стекнала големи имоти и на Готланд и во денешните балтички држави. Опатијата имала особено големи имоти на островот Саремаа и во денешна континентална Естонија.
За време на Втората светска војна, во близина бил основан воен аеродром, а имотската куќа и нејзините анекси биле користени од војската до 1990-тите. За тоа време опатијата претрпела дополнително занемарување и оштетување.
Денес, опатијата и имотот се во сопственост на Националниот одбор за имот на Шведска. Во текот на летото меѓу урнатините се поставувале театарски претстави, традиција која била иницирана во 1989 година и денес привлекува дури 25.000 посетители секоја година, според организаторите.
Имотот
Имотската куќа, уникатна во својот вид на Готланд, била направена по моделот на имотите на аристократијата на копното. Од руинираната опатија бил земен градежен материјал, а во новата зграда биле вградени неколку средновековни портали.
Опатија
Иако опатската црква била уништена и запоставена неколку векови, сепак можела да се цени како типичен претставник на цистерцијанската архитектура. Внимателно пропорционираната црква припаѓала на тип на црква што денес најдобро е претставена од Опатијата Фонтене во Франција. Црквата била базилика со еднокорабна опкружена со два кораби. Била поделена со трансепт и наместо апсида имала праволиниски источен ѕид. Во секој од пресечните краци имало по две капели. Црквата се одликувала со уреден третман на материјалите и присебност во изборот на украсите.
Надворешни врски
57.5162°N, 18.4604°W<templatestyles src="Module:Coordinates/styles.css"> 57.5162°N, 18.4604°W
Економија на Русија
Економијата на Русија е единаесетта по големина економија во светот според номиналната вредност на БДП и шестата по големина според куповната моќ. Русија има изобилство на природен гас, нафта, јаглен и скапоцени метали.
Русија претрпела значителни промени по распадот на Советскиот Сојуз. Економските реформи во 1990-тите и брзата приватизација, довело до создавање на група од олигарси кои поседувале огромен капитал. Во главниот град, Москва, живеат повеќе милијардери од секој друг град во светот.
Кон крајот на 2008 и почетокот на 2009 година, Русија ја доживеала првата рецесија по 10 години од зголемувањето на економијата, сè додека додека не бил прикажан раст ан економијата во периодот од 2009 и 2010. И покрај длабоката но кратка рецесија, економијата на земјата не била погодена од Големата финансиска глобална криза во споредба со другите земји од Европа.
Денеска, Русија може да се одликува како индустриско-аграрна земја со пазарна економија. Во последните 10 години Русија го одржува големиот економски раст, просечно 7% годишно по големата криза во 1998. БДП се изнесува $ 2,225 трилиони за 2008 година. Според овој показател, пред Русија се наоѓаат Велика Британија, Германија, Индија, Јапонија, Кина и САД. Економскиот раст се заснова како на зголемените цени на минерали, нафта и гас на светските пазари, така и на зголемената внатрешна трговија со основни производи. За 2011 просечната плата во Русија е околу $ 709 месечно, кое покажува зголемување за околу осум пати, во споредба со 2000 година, кога била само $80 месечно, за 2009 - $ 621 за 2010 - $ 700.
Селско стопанство
Земјоделството или селското стопанство ги задоволува потребите на земјата со најмногу потребните производи, и зазима 10,2% од БДП. Русија има постигнато аграрна независност. Во земјата се произведува пченица, овес, јачмен, просо, ’рж, пченка, ориз, грашок, шеќерна репка, лен, сончоглед, компир, овошје и зеленчук. Присуството на црничните (черноземни) почви е погодно за развојот на сите видови житни култури. Исто како сите други економски гранки, земјоделството претрпило колапс по распадот на СССР и укинувањето на колективните фарми, но лесно достапните кредити за земјоделците и брзиот развој на економијата помагнале за активно враќање на земјоделската дејност. Во Русија е развиено и сточарството. Во земјата се одгледуват говеда, свињи, кози, северни елени, птици и слично. Како целина земјоделството е со релативно ниска продуктивност, но се забележува напредок во последниве години.
Индустрија
Исто така, во земјата е развиена хемиската индустрија, иновирање на машини (воени и вселенски, индустриска опрема, морски и речни бродови, авиони, автомобили, автобуси, трактори и други земјоделски машини, електроника и електротехника, атомски реактори, железнички вагони и локомотиви и др.)
Енергетика
Русија е енергетска велесила и ги поседува најголемите резерви на природен гас во светот. Русија исто така поседува и големи нафтени резерви. Според ова, најголема обработка во земјата е нафтата (13% од светските резерви, 306 милиони тони годишно производство), природниот гас (36,4% од светските резерви, 571 милијарди м3, годишно) и јагленот (245 милиони тони годишно).
Одбранбена индустрија
Одбранбена индустрија на Русија вработува околу 3 милиони луѓе, или околу 20% од работните места во земјата. .Русија се наоѓа на второто место во светот според приходите од извоз на оружје и прва според бројот на склучените договори за испорака на оружје .Рособоронекспорт е главната компанија која го извезува оружјето. Во 2010 година, вкупниот руски извоз на оружје изнесувал 10 милијарди долари.